|  |  |
| --- | --- |
| Numri i lëndës: | 2019:075427 |
| Datë: | 03.10.2019 |
| Numri i dokumentit: | 00548728 |

**P.nr.84/19**

**NË EMËR TË POPULLIT**

**GJYKATA THEMELORE NË PEJË**-Departamenti i përgjithshëm, me gjyqtarin Ahmet Rexhaj, me pjesëmarrjen e sekretares juridike Lindmire Begolli në çështjen penale kundër të pandehurës N GJ nga Peja rr.”SH B ” nr. .. Peje , për veprën penale Lendim i lehte trupor nga neni 188 par.3 e lidhur me par. 1 nen par 1.4 te KPRK-së, duke vendosur sipas aktakuzës së Prokurorisë Themelore në Pejë, Departamenti për krime të përgjithshme, PP.II.nr.2651/18 të datës 04.02.2018, pas mbajtjes së shqyrtimit fillestar me dt 16.09.2019, në prezencë të Prokurorit të shtetit Lumturije Hoxha , të pandehurës N GJ , ne mungese te palës se dëmtuar , me dt 02.10.2019 mori, shpalli, dhe përpiloi këtë:

**A K T GJ Y K I M**

E pandehura **N GJ** e lindur me .. në Peje rr.”SH B ” nr. .. Peje , ku edhe banon, e bija e H, e nënës Z e gjinisë P , ka te kryer fakultetin e matematikes , e gjendjes së mesme ekonomike, e martuar, nene e tre fëmijëve ,me profesion arsimtare e matematikes ne SHMU ‘8 MARSI’ me numër personal ..., posedon telefon me numër ... , shqiptare, shtetase e Republikës së Kosovës, mbrohet në liri.

**ËSHTË FAJTOR**

Për shkak se:

- Me datë 07.12.2018, rreth orës 11:00 , në Pejë, në SHMU "8 Marsi", me dashje i shkakton lëndime të lehta trupore të miturit të dëmtuarit K D , në atë mënyrë që përderisa e pandehura ishte kujdestare në korridorin e shkollës, në klasën e të dëmtuarit fëmijët i godasin bankat me rip, ku posa e pandehura dëgjon krismat , hyn në klasë, e pasi sheh te këmbët e të dëmtuarit rripin , e merr nga toka dhe e godet të dëmtuarin disa herë në dorë dhe trup, e si pasojë e goditjeve, sipas ekspertizës mjeko ligjore të punuar për rastin , të dëmtuarit i shkakton lëndime të lehta trupore,

-me çka ka kryer vepër penale , lëndim i lehtë trupor nga neni 188 par.3 lidhur me par.1 nen par.1.4 të KPRK-së.

Andaj gjykata duke u bazuar në nenin 7,41,42,51,52, 73,74 të KPK-së, si neni 188 par.3 e lidhur me par. 1 nën par.1.4 te KPRK-së , të pandehurës i shqipton:

**DËNIM ME KUSHT**

Të pandehurës N GJ i përcakton dënim me burg në kohëzgjatje prej 1 (një) viti mirëpo ky dënim nuk do të ekzekutohet në rast se e pandehura brenda periudhës kohore prej 2 (dy) vitesh nuk kryen ndonjë vepër të re penale.

E pandehura N GJ obligohet që në emër të shpenzimeve procedurale të paguaj shumë prej 50 (pesëdhjetë ) euro, dhe paushalli gjyqësore 20 ( njëzet ) euro në emër të programin për kompensimin e viktimave të krimit ne shume prej 30 (tridhjetë euro), në afat prej 15 ditëve pasi që aktgjykimi të merr formën e prerë.

Pala e dëmtuar për realizimin e kërkesës pasurore juridike udhëzohet në kontest civil.

**A r s y e t i m**

Prokuroria Themelore në Pejë, Departamenti për krime të përgjithshme ne Peje , ka ngrit aktakuzë PP.II.nr.2651/18 të datës 04.02.2019, kundër të pandehurës N GJ nga Peja rr.”SH B” nr. 41, për veprën penale Lëndim i lehtë trupor nga neni 188 par.3 e lidhur me par.1 , par.1.4 te KPRK-së.

Gjykata ka caktuar shqyrtimin fillestarë me datë 16.09.2019 pas leximit të aktakuzës nga ana e Prokurori i shtetit PP.II.nr.2651/18 të datës 04.02.2019, gjykata është bindur se e pandehura N GJ e ka kuptuar aktakuzën dhe të pandehurës i është dhënë mundësia që të deklarohet për pranimin ose mos pranimin e fajësisë.

Me këtë rast, Gjykata i ka udhëzuar të pandehurën për rëndësinë dhe pasojat e pranimit të fajësisë në kuptim të nenit 248 par.1 pika 1.1, 1.2, 1.3 të KPPK-se, kështu që e pandehura përgjigjet se kuptoi të gjitha pasojat e pranimit të fajësisë dhe e pranoj fajësinë për vepër penale me të cilën ngarkohem me aktakuzë, duke shtuar se i kam pranuar veprimet e mija qe nga fillimi , për këto veprime jam përgjigjur edhe para komisionit te shkollës te cilët me kanë pezulluar për 3 muaj , kam kërkuar falje prindërve dhe jemi pajtuar , me vjen keq për rastin qe ka ndodhur dhe premtoj para gjykatës qe veprimet e tilla nuk do te përsëriten .

Pas deklarimit të pandehurës për pranimin e fajësisë, Gjykata kërkoi nga Prokurori i shtetit që të jap mendimin e tij për pranimin e fajësisë.

Prokurori i shtetit ka deklaruar se meqenëse e pandehura e ka pranuar fajësinë për vepren penale për të cilën akuzohet, dhe meqenëse një pranim nga ana e saj është i bazuar edhe në provat në bazë të të cilave është ngritur aktakuza i propozon gjykatës që ta aprovoj pranimin e fajësisë.

Në vijim gjykata duke shqyrtuar fajësinë nga ana e pandehurës vlerësoi se pranimi i fajësisë paraqet shprehje të lirë të vullnetit të pandehurës, pasi që ai e ka kuptuar natyrën dhe pasojat e pranimit të fajësisë.

Duke pasur parasysh të lartcekurat gjykata e ka aprovuar pranimin e fajësisë nga ana e pandehurës dhe ka vërtetuar se nuk ekziston ndonjë rrethanë për hudhje të aktakuzës konform nenit 253 të KPPK-së, se janë plotësuar kushtet nga neni 248 të KPPK-së, atëherë në këtë çështje nuk është zbatuar procedura e provave.

Andaj gjykata duke u gjendur para këtyre fakteve siç janë pranimi i fajësisë nga ana e të akuzuarit, si dhe duke pasur parasysh provat të cilat gjenden në shkresat e lëndës siç janë:

Raporti fillestar i incidentit me nr te rastit 2018 – DA-2554 te dt 07.12.2018 , raporti i policit Osman Goçi i dt 07.12.2018 , deklarata e te dëmtuarit e dhene ne polici me dt 07.12.2018 , deklarat e te pandehurës e dhene ne polici me dt 08.12.2018 , raportet mjeksore per te lënduarin lëshuar nga spitali regjional ne Peje , CD – ja , procesverbal mbi marrjen ne pyetje e te dëmtuarit ne prokurori me dt 12.12.2018 , procesverbal mbi marrjen ne pyetje te dëshmitares A GJ ne prokurori me dt 17.12.2018 , procesverbal mbi marrjen ne pyetje te dëshmitares G L ne prokurori me dt 18.12.2018 , aktekspertimi mjeko ligjor punuar nga eksperti i mjeksis ligjore Ditor Haliti ka konstatuar se e pandehura e ka kryer vepren penale per te cilën akuzohet si ne dispozitiv te këtij aktgjykimi . .

Duke u bazuar në këto që u ceken më lartë gjykata ka vendosur që të pandehurës N GJ ta shpall fajtore për kryerjen e veprës penale, ngase veprimet e të njëjtës i përmbajnë të gjitha tiparet e kësaj vepre penale dhe se për të njëjtën është edhe penalisht përgjegjëse.

Duke vendosur mbi vendimin mbi dënim konform nenit 73 dhe 74 të KPRK-së me rastin e shqiptimit të dënimit ndaj të pandehurës, gjykata ka mare për bazë disa rrethana që ndikojnë në llojin dhe lartësinë e dënimit.

Si rrethana lehtësuese për të pandehurën gjyqtari i vetëm gjykues e ka marrë pranimin e fajësisë nga ana e të pandehurës, se është penduar për kryerje e kësaj veprave penale , se me pare nuk ka qene e dënuar per ndonjë vepër penale , si dhe premtimin e saj se në të ardhmen nuk do të kryen ndonjë vepër tjetër penale. Ndërsa gjyqtari i vetëm gjykues, nuk ka gjetur ndonjë rrethanë rënduese .

Sipas bindjes se gjyqtarit te vetëm gjykues konform nenit 50 te KPK – se , dënimi i kushtëzuar per te pandehurën duke i mar per baze rrethanat e lartcekura eshte denim i drejte , ne harmoni me peshën e veprës penale dhe shkallen e përgjegjësisë te se pandehurës dhe gjykata e ka formuar bindjen se do te arihet qëllimi i dënimit ashtu qe kryesin e veprës penale e ka qortuar , ja ka tërhequr vrejtjen per vepren penale dhe ja ka shqiptuar dënimin si ne dispozitiv por dënimi nuk do te ekzekutohet duke u pezulluar me kusht qe brenda afatit te caktuar te mos kryej vepër tjetër penale ashtu qe qëllimi kryesor i këtij dënimi eshte qe me ane te qortimit dhe kanosjes se do te zbatohet dënimi i shqiptuar te arihet qëllimi i dënimit .

Andaj gjykata duke u gjendur para këtyre rrethanave te akuzuarën e gjykoj si ne dipozitiv te këtij aktgjykimi ,duke konsideruar se ky dënim eshte ne përputhje me shkallen e pergjegjsis penale te saj dhe me intensitetit e rrezikimit te vlerave te mbrojtura te shoqeris dhe eshte bindur se vendimi mbi dënimin do te shërbej per arritjen e qëllimit te dënimit e qe eshte pengimi i te akuzuarve ne kryerjen e veprave penale ne te ardhmen si dhe preventiven tjetër per personat e tjerë qe te përmbahen nga kryerja e veprave penale konform nenit 41 te KPRK – se .

Duke u bazuar në nenin 450 të KPPRK-së, e obligoi të pandehurën në pagimin e paushallit gjyqësor.

Konform nenit 39 par.1,2,3 nën par. 3.1 të Ligjit për kompensim të viktimave të krimit e obligoi të pandehurën që të paguaj shpenzimet e viktimave të krimit.

Pala e dëmtuar konform nenit 463 te KPRK-së për realizimin e kërkesës pasurore juridike udhëzohen ne kontest civil.

Nga sa u tha më lart u vendos si në dispozitiv të këtij aktgjykimi konform nenit 365 të KPPRK-së.

**GJYKATA THEMELORE NË PEJË, DEPARTAMENTI I PËRGJITHSHËM**

**P.nr.84/19 me datë 02.10.2019**

**Sekretarja juridike Gjyqtari**

**Lindmire Begolli Ahmet Rexhaj**

**\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_**

KËSHILLË JURIDIKE:

Kundër këtij aktgjykimi është e lejuar ankesa

në afat prej 15 ditësh, nga dita e marrjes, Gjykatës

së Apelit në Prishtinë, e nëpërmjet të kësaj gjykate.